



REPUBLIKA HRVATSKA

**ZAGREBAČKA ŽUPANIJA**

**OPĆINA POKUPSKO**

**OPĆINSKO VIJEĆE**

Na temelju članka 17. stavka 1. podstavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22) i članka 33. Statuta Općine Pokupsko („Glasnik Zagrebačke županije“, broj 13/21), Općinsko vijeće Općine Pokupsko na \_\_. sjednici održanoj dana \_\_\_\_\_\_. godine donijelo je

**GODIŠNJI PLAN RAZVOJA**

**sustava civilne zaštite za područje Općine Pokupsko**

**s financijskim učincima za razdoblje 2024.-2026. godine**

1. **UVOD**

Člankom 17. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22) definirano je da predstavničko tijelo, na prijedlog izvršnog tijela jedinice lokalne i područne (regionalne) samouprave, u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite sfinancijskim učincima za trogodišnjerazdoblje te smjernice za organizaciju irazvoj sustava koje se razmatraju iusvajaju svake četiri godine. Na temelju analize o stanju sustavacivilne zaštite na području Općine Pokupsko,a sukladno razmjeru opasnosti, prijetnji iposljedicama većih nesreća i katastrofa,utvrđenih Procjenom rizika od velikih nesreća, donosi se Godišnji plan razvoja sustava civilne zaštite za područje Općine Pokupsko s financijskim učincima za razdoblje 2024.-2026. godine (u daljnjem tekstu: Planrazvoja sustava civilne zaštite).

U cilju ostvarivanja prava i obveza u području sustava civilne zaštite, utvrđuje se Godišnji plan razvoja sustava civilne zaštite za području Općine Pokupsko s financijskim učincima za razdoblje 2024.-2026. godine sa sljedećim zadaćama:

**OPERATIVNE SNAGE**

1. **STOŽER CIVILNE ZAŠTITE OPĆINE POKUPSKO**

* prema potrebi održati sjednice Stožera civilne zaštite Općine Pokupsko radi razmatranja i donošenja propisanih akata i pravovremenog izvršavanja svih Zakonom predviđenih zadaća i naputaka MUP-a, Ravnateljstva civilne zaštite, kao i izvršavanje potrebnih priprema i samog reagiranja u izvanrednim događajima.
* nastaviti s kontinuiranim osposobljavanjem članova Stožera civilne zaštite Općine Pokupsko u organizaciji Područnog ureda civilne zaštite Zagreb, provoditi aktivnosti na jačanju značaja civilne zaštite kroz organiziranje zajedničke simulacijske i pokazne vježbe svih operativnih snaga Općine Pokupsko te sudjelovanja članova Stožera na vježbama drugih organizacija.
* osigurati potrebne tehničke, programske i prostorne uvjete za rad Stožera civilne zaštite, a po potrebi uskladiti ustroj i ljudske potencijale potrebne za učinkovito provođenje zakonom utvrđenih zadaća. Članove Stožera opremiti sa osobnom zaštitnom odjećom i obućom, sukladno važećim pravilnicima i propisima koji uređuju ovo područje, te pristupiti nabavi materijalno tehničkih sredstava za komunikaciju i provođenje zadatka učinkovitog zapovijedanja i upravljanja pri izvanrednim događajima.
* nastaviti sa nabavom i upotpunjavanjem potrebnih materijalno-tehničkih sredstava, koji u slučaju izvanrednih događaja služe operativnim snagama za provođenje propisanih mjera u ostvarivanju zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama.

1. **VATROGASTVO**

* vatrogasno društvo sustavno osposobljavati i za zadaće civilne zaštite,
* nastaviti sa poticanjem daljnjeg razvoja i rada vatrogasne djelatnosti, a posebno dobrovoljnog vatrogastva kroz nastavak sufinanciranja programa nabave vatrogasne opreme i vatrogasnih vozila za područje nadležnosti,
* izvršavati zakonom propisane obveze sufinanciranja redovne djelatnosti i intervencija, te posebnu pozornost posvetiti osposobljavanju i edukaciji vatrogasnih kadrova i vatrogasnog podmlatka,
* surađivati s vatrogasnim zajednicama susjednih gradova i općina glede razvoja vatrogastva, a osobito o mogućnosti međusobne ispomoći kod djelovanja u sustavu civilne zaštite na području općine,
* materijalno opremanje DVD-a, prilagoditi potrebama djelovanja DVD-a.

1. **OPERATIVNE SNAGE HRVATSKOG CRVENOG KRIŽA I HRVATSKE GORSKE SLUŽBE SPAŠAVANJA**

***Hrvatski crveni križ***

* na području Općine Pokupsko djeluje Crveni križ – Gradsko društvo Crvenog križa Velika Gorica.
* na području Općine Pokupsko nalazi se Dom zdravlja Zagrebačke županije – ambulanta Pokupsko, u okviru koje djeluju jedna liječnik opće prakse, ljekarna te jedna zubarska ambulanta, koji će provoditi zdravstvenu zaštitu stanovništva u slučaju nesreće ili katastrofe.
* nastaviti sa poticanjem daljnjeg razvoja Crvenog križa kroz nastavak sufinanciranja, te osposobljavanja timova za pružanje pomoći ugroženom stanovništvu kod mogućih izvanrednih stanja i katastrofa.

***Hrvatska gorska služba spašavanja***

* nastaviti sa poticanjem redovne djelatnosti Hrvatske gorske službe spašavanja organiziranih u Stanicama Zagreb, čije područje djelovanja pokriva područje Općine Pokupsko, a radi osiguranja dostatnog broja osposobljenih timova koji mogu pružati pomoć ugroženom stanovništvu u ekstremnim i specifičnim uvjetima.

1. **PRAVNE OSOBE U SUSTAVU CIVILNE ZAŠTITE OPĆINE**

* sa pravnim osobama od interesa za sustav civilne zaštite potrebno je održati sastanak na kojemu će se razmotriti zadaće pravnih osoba u sustavu civilne zaštite,
* dostavljati planske dokumente iz područja civilne zaštite Općine Pokupsko pravnim osobama od interesa za sustav civilne zaštite, u cilju izrade i revidiranja svojih unutarnjih planskih dokumenata, kao i utvrđivanja standardnih operativnih postupaka kod izvanrednih događaja, velikih nesreća i katastrofa.

1. **OSTALO**

* poticati rješavanje problematike vezane uz sustav civilne zaštite, kao i stvaranje uvjeta, sukladno mogućnostima, za otklanjanje posljedica većih nesreća i katastrofa kroz kontinuirano praćenje i analizu dostignutog stupnja razvoja sustava zaštite i spašavanja kao poticaj redovnim snagama i drugim sudionicima zaštite i spašavanja, kao i djelovanju tokom izvanrednih situacija.
* osigurati prostorne, tehničke i informatičke uvjete za provođenje odredbi iz Zakona o sustavu civilne zaštite te po potrebi ojačati ljudske resurse za provođenje propisanih zadaća.

1. **FINANCIJSKI UČINCI ZA TROGOĐIŠNJE RAZDOBLJE**

Financijski učinci Plana razvoja sustava civilne zaštite Općine Pokupsko za naredno trogodišnje razdoblje 2024.-2026. godine.

|  |  |  |  |
| --- | --- | --- | --- |
| **Nositelj korištenja financijskih sredstava iz proračuna Općine Pokupsko** | **Visina planiranih sredstava u naredne 3 godine** | | |
| **2024.** | **2025.** | **2026.** |
| DVD POKUPSKO | 28.400,00 EUR | 28.700,00 EUR | 29.000,00 EUR |
| Civilna zaštita – opremanje postrojbe | 101.500,00 EUR | 1.700,00 EUR | 1.900,00 EUR |
| Crveni križ – redovna djelatnost (0,5% por. prihoda) | 1.861,59 EUR | 1.900,00 EUR | 2.000,00 EUR |
| Crveni križ – služba traženja (0,2% por. prihoda) | 744,64 EUR | 800,00 EUR | 900,00 EUR |
| Hitna medicinska pomoć | 700,00 EUR | 800,00 EUR | 900,00 EUR |
| Hrvatska gorska služba  spašavanja | 350,00 EUR | 370,00 EUR | 400,00 EUR |
| **UKUPNO** | 133.556,23 EUR | 34.270,00 EUR | 35.100,00 EUR |

Sukladno članku 72. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), u proračunu jedinica lokalne i područne (regionalne) samouprave osiguravaju se financijska sredstva za pozivanje, raspoređivanje, popunu, opremanje, osposobljavanje, uvježbavanje, aktiviranje, mobiliziranje i djelovanje operativnih snaga sustava civilne zaštite sukladno smjernicama i planu razvoja sustava civilne zaštite jedinica lokalne i područne (regionalne) samouprave. U proračunu jedinica lokalne i područne (regionalne) samouprave osiguravaju se financijska sredstva za izvršavanje mjera i aktivnosti u sustavu civilne zaštite. Jedinice lokalne i područne (regionalne) samouprave mogu sufinancirati programe i projekte za razvoj udruga koje su od važnosti za sustav civilne zaštite.

1. **ZAKLJUČAK**

U nadolazećem razdoblju potrebno je jačati spremnost svih operativnih snaga civilne zaštite u jedinstvenom sustavu, sa prioritetom osposobljavanja i opremanja DVD-a Pokupsko te kao i do sada i nadalje planirati sredstva u proračunu za potrebe civilne zaštite.

KLASA:

URBROJ:

Pokupsko, \_\_\_\_\_\_\_\_\_. godine

Predsjednik Općinskog vijeća

Stjepan Sučec